open-index/open-wikipedia-markdown huggingface dataset:
Mablos kalnai

**Mablos kalnai** () – kalnagūbris Džibutyje, į šiaurę nuo Tadžuros įlankos, Oboko regione, 25 km į vakarus nuo Oboko. Aukštis iki 1195 m.

Mablos kalnai kaip ir gretimi Godos kalnai yra vienintelė Džibučio vieta, kur išlikę miškų. Būdingas palyginti drėgnas oras (510 mm kritulių per metus). Čia sutinkamas labai retas, endeminis fazaninių šeimos paukštis *Pternistis ochropectus*. Veši buksmedžiai, akacijos, kadagiai, karpažolės, neužmirštuolės. Viršūnėse yra papartynų.

Mablos kalnuose gyvena afarų klanai (Manditai, Debnai, Basumai).
Godos kalnai

**Godos kalnai** () – kalnagūbris Džibutyje, netoli šiaurės vakarinės Tadžuros įlankos pakrantės, Tadžuros regione. Aukštis iki 1780 m. Tai viena iš dviejų šalies vietų, kur auga miškai. Auga Rytų Afrikos kadagiai, buksmedžiai, sutinkamas retas, endeminis paukštis *Pternistis ochropectus*.

Godos kalnuose įsteigtas Dajaus miško nacionalinis parkas.
Somalių kalba

**Somalių kalba** (*Af-Soomaali*) – Rytų Afrikos kalba, priklausanti semitų-chamitų kalbų šeimai, kušitų pogrupiui. Vartojama daugiausia somalių tautybės žmonių, gyvenančių Somalyje, rytų Etiopijoje (Somalių regione), Džibutyje, rytų Kenijoje, taip pat diasporoje visame pasaulyje. Kalbančiųjų skaičius siekia ~17 mln. žmonių.

## Paplitimas

Tai antra pagal populiarumą kušitų kalba po oromų. Be pačių somalių, ja šneka ir dalis kitų Somalio pusiasalio gyventojų. Greta arabų kalbos somalių kalba yra valstybinė Somalyje, Džibutyje ir rytų Etiopijoje ji oficialaus statuso neturi, tačiau ja leidžiama spauda, kuriamos radijo laidos. Somalyje kalbą prižiūri Regioninė somalių kalbos akademija.

## Tarmės

Somalių kalba turi nemažai tarmių. Išskiriamos pagrindinės:
* šiaurinė – vartojama šiaurės Somalyje, bendrinės kalbos pagrindas (ypač, Mudugo šnekta),
* Benadiri – pietinė dalis, ypač Banadiro krantas su Mogadišu,
* maajų – vartojama pietų Somalyje (ypač apie Baidoa), Kenijoje, Etiopijoje.

Labai artimos yra džidų, dabarių, garių, tunių kalbos, dažnai taip pat laikomos somalių kalbos tarmėmis.

## Gramatika

Somalių kalba agliutinacinė, priešdėliais nurodomos tokios gramatinės savybės kaip linksnis, laikas, būdas. Daugelio gramatinių savybių (pvz., giminės) skirtumas gali būti išreiškiamas tonu. Sakinio struktūra veiksnys-papildinys-tarinys. Gausiai naudojami polinksniai.

## Žodynas

Somalių kalboje dėl ilgalaikių ryšių gana daug arabiškų skolinių, kurių didelė dalis apibrėžia religinius, kultūrinius reiškinius. Daugiausia per arabų kalbą yra patekę persiškų, hindi skolinių. Yra skolinių iš anglų, italų, prancūzų kalbų. Dabar daug skolinių keičiama naujadarais.

## Nuorodos
*
Goran Karan

**Goran Karan** (g. 1964 m. balandžio 2 d. Belgrade) – kroatų dainininkas.

Goran savo muzikinę karjerą pradėjo 1980 metais, kai dainavo įvairiose grupėse. Geriausiai žinomas kaip roko grupės Big Blue, gyvavusios XX a. dešimtajame dešimtmetyje, vokalistas. 1997 m. jis paliko grupę bei tęsė solinę karjerą. 1998 metais su daina „Kazna mi je što te ljubim“ laimėjo *Zadarfestivalen* festivalį. Sekančiais metais išleido debiutinį albumą „Kao da te ne volim“.

1998 metais Goran su Zrinka dalyvavo *Dora*, Kroatijos atrankoje į Eurovizijos dainų konkursą. Ten su daina „Bolero“ duetas užėmė antrąją vietą. Karan sekančiais metais antrą kartą dalyvavo atrankoje ir su kūriniu „Nisam te vrijedan“ liko trečias. 2000 m. trečiuoju bandymu įveikdamas 26 varžovus, laimėjo atranką ir buvo išrinktas atstovauti savo šaliai 2000 m. Eurovizijoje. Konkurse su daina „Kad zaspu anđeli“ atlikėjas užėmė devintą vietą. Vėliau šalies atrankoje dalyvavo 2002 m. su daina „Još uvijek vjerujem da ljubav postoji“ ir 2005 m. su „Bijele zastave“, tačiau nei vienu iš jų į finalą nepateko. Goran taip pat yra šalies muzikos festivalių nuolatinis dalyvis.

Goran buvo vienas iš kroatų televizijos šou „Idol 2004“ teisėjų. Jis taip pat pasirodė televizijos laidose „Evergreen“ (2010 m.) ir „Pjevaj moju pjesmu“ (2011–2012 m.).

## Diskografija
* *Kao da te ne volim* (1999)
* *Vagabundo* (2000)
* *Ahoj!* (2003)
* *Od srca do usana* (2005)
* *Zlatna kolekcija* (2005)
* *Dite Ljubavi* (2008)
* *Čovik tvoj* (2013)

## Nuorodos

* Oficiali svetainė (kroatų k.)

|-
Miroslavo gimnazija

**Alytaus rajono Miroslavo gimnazija** – dieninė, savarankiško mokymosi bendrojo lavinimo mokykla Miroslave (Alytaus raj.), Vienuolyno g. 16, vykdanti pradinio, pagrindinio ir vidurinio ugdymo programas. Įstaigos kodas 290245670.

1781 m. marijonai įsteigė parapinę pradžios mokyklą, kuri veikė iki 1864 m., kai įsteigta valdinė pradžios mokykla dėstomąja rusų kalba. 1944 m. mokykla tapo progimnazija, 1949 m. septynmetė, nuo 1951 m. vidurinė.

## Istorija

1781 m. vienuoliai marijonai Miroslave įsteigė ir išlaikė parapijinę pradžios mokyklą, kurią jau kitais metais lankė 19, o 1826 m. – 30 mokinių. Tų metų vizitacijos akte nurodoma, kad parapijos mokykloje vienuoliai mokė skaityti ir rašyti lenkiškai, taip pat lotynų kalbos ir skaičiavimo. 1864 m., panaikinus Miroslave marijonų vienuolyną ir nusavinus jo turtą, įsteigta valdiška pradžios mokykla, kurioje visi dalykai buvo dėstomi rusų kalba. Tik pamaldos ir tikybos pamokos vykdavo lenkiškai. Mokykla buvo įkurta viename buvusio vienuolyno pastate, jos reikalams skirtas 216 rykščių sklypas, taip pat tvarteliai ir daržinė. 1890 m. Miroslavo vaitas tvartelius ir daržinę pardavė, o už gautus pinigus suremontavo mokyklą.

1936 m. pastatytas naujasis Miroslavo pradžios mokyklos pastatas, kurio statybą finansavo Alytaus apskrities savivaldybė, o buvo statoma ūkišku būdu, t. y. talkinant miestelėnams ir vietiniams ūkininkams. Naujame dviejų aukštų pastate įrengtos keturios klasės, rūbinė, gana erdvūs koridoriai, kitos tarnybinės patalpos ir butai mokytojams. Be pamokų, mokykloje vykdavo iškilmingi Tautos ir Valstybės švenčių minėjimai bei kiti renginiai, veikė būreliai.

1944 m. pradžios mokykla reorganizuota į progimnaziją, 1949 m. tapo septynmete mokykla, 1951 m. reorganizuota į vidurinę. 1954 m. išleista pirmoji, o 2003 m. penkiasdešimtoji abiturientų laida. 2005 m. pavasarį prie Miroslavo vidurinės mokyklos prijungus Obelijos, Radžiūnų, Talokių ir Vankiškių pradines mokyklas, jos tapo Miroslavo vidurinės mokyklos skyriais. Nuo 2014 m. Miroslavo vidurinė mokykla tapo gimnazija. 2017 m. prie jos prijungta Kumečių pagrindinė mokykla.

## Direktoriai
* 1995 m. Romualdas Gelažauskas
* 2019 m. Sonata Gražulienė

## Žymūs mokytojai
* Algimantas Dabašinskas, pedagogas, chorvedys
* Matas Kirlys, pedagogas, visuomenininkas

## Žymūs mokiniai
* Romas Adomavičius, inžinierius, politikas
* Pranciškus Aleknavičius, pedagogas, chorvedys 
* Robertas Burneika, kultūristas
* Petras Gražulis, politikas
* Juozas Gražulis, kunigas, karo kapelionas
* Jonas Kizelis, pedagogas, chorvedys
* Romualdas Matonis, teisininkas, advokatas
* Ona Suncovienė, kultūros darbuotoja, politikė
* Petras Valiūnas, agronomas, politikas

## Šaltiniai

‎ 
## Nuorodos
* Vytuolis Valūnas. Miroslavas ir jo apylinkės. – Alytus, 1994.
* Mokyklos svetainė
Norvegijos olimpinis ir parolimpinis komitetas ir Sporto konfederacija

**Norvegijos olimpinis ir parolimpinis komitetas ir Sporto konfederacija** () – vyriausia Norvegijos sporto organizacija. Tai didžiausia savanorių organizacija Norvegijoje, turinti daugiau nei 2 milijonus narių ir 12 000 sporto klubų 19-oje regioninių konfederacijų bei 54-iose nacionalinėse federacijose. Dabartinis prezidentas – Børre Rognlien.

Organizacija buvo įkurta 1861 m., pavadinimu *Centralforeningen for Udbredelse af Legemsøvelser og Vaabenbrug*, tačiau vėliau pavadinimą keitė keletą kartų. Dabartinis pavadinimas priimtas 2007 m.

## Prezidentų sąrašas
Prezidentai iki 1940 m.:

### Centralforeningen 1861&ndash;1910
*1861-1864 Otto Richard Kierulf
*1864-1867 Nils Christian Irgens
*1867-1869 Otto Richard Kierulf
*1869-1878 Lars Broch
*1878-1881 Lars Christian Dahll
*1881-1885 Edvard Eriksen
*1885-1887 Olaf Petersen
*1887-1892 Andreas Løwlie
*1892-1902 Carl Sylow
*1902-1904 Thorvald Prydz
*1904-1906 Frithjof Jacobsen
*1906-1916 Oscar Strugstad
*1916-1919 Hans Daae

### Norges Riksforbund for Idræt 1910&ndash;1919
*1910-1914 Johan Martens
*1914-1918 Johan Sverre
*1918-1919 Leif S. Rode

### Norges Landsforbund for Idræt 1919&ndash;1940
*1919-1925 Hjalmar Krag
*1925-1930 Leif S. Rode
*1930-1932 Jørgen Martinius Jensen
*1932-1936 Daniel Eie
*1936-1940 Carl Christiansen

### Arbeidernes Idrettsforbund 1924&ndash;1940
*1924-1926 Harald Liljedahl
*1926-1927 Oscar Hansen
*1927-1928 Thor Jørgensen
*1928-1931 Thorvald Olsen
*1931-1935 Trygve Lie
*1935-1939 Arthur Ruud
*1939-1940 Rolf Hofmo

### Rød Sport 1931&ndash;1934
*1931- Oscar Hansen

### Vokiečių okupacijos metu
NLF ir AIF 1940 m. rugsėjį buvo sujungtos, tačiau vokiečių nacių okupacijos metu nauja organizacija buvo greitai užimta Nazių valdžios.
  
*1940-1940 Olaf Helset (nušalintas)
*1940-1942 Egil Reichborn-Kjennerud
*1942-1944 Charles Hoff

### NIF 1946&ndash;1996
*1946-1948 Olaf Helset
*1948-1951 Arthur Ruud
*1961-1965 Axel Proet Høst
*1965-1967 Johan Chr. Schønheyder
*1967-1963 Torfinn Bentzen
*1973-1984 Ole Jacob Bangstad
*1984-1990 Hans B. Skaset
*1990-1994 William Engseth
*1994-1996 Arne Myhrvold

### Norges Olympiske Komite 1965&ndash;1996
*1965-1969 Jørgen Jahre
*1969-1985 Arne B. Mollén
*1985-1989 Jan Gulbrandsen
*1989-1996 Arne Myhrvold

### Norges Idrettsforbund og Olympiske Komite 1996&ndash;2007
*1996-1999 Arne Myhrvold
*1999-2004 Kjell Olav Kran
*2004-2004 Grethe Fossli (laikinai)
*2004-2007 Karl-Arne Johannessen
*2007-2007 Odd-Roar Thorsen (laikinai)
*2007-2007 Tove Paule

### Norges Idrettsforbund og Olympiske og Paralympiske Komite 2007&ndash;

*2007-2011 Tove Paule
*2011- Børre Rognlien

## Taip pat skaitykite
* Norvegija olimpinėse žaidynėse

## Išorinės nuorodos
*Oficiali svetainė 

## Šaltiniai
Kazachstano Respublikos Nacionalinis olimpinis komitetas

**Kazachstano Respublikos Nacionalinis olimpinis komitetas** – tai Nacionalinis olimpinis komitetas, atsovaujantis Kazachstanui.

## Nuorodos
*Kazachstano Respublikos Nacionalinio olimpinio komiteto oficialus tinklalapis  
*Kazachstano Respublikos Nacionalinis olimpinis komitetas
Kinijos olimpinis komitetas

**Kinijos olimpinis komitetas** (; ) – tai Nacionalinis olimpinis komitetas, atsovaujantis Kinijos Liaudies Respublikai.

## Olimpinio pripažinimo laiko juosta
Ši laiko juosta aprašo svarbiausius pavadinimo pakeitimus bei įvykius, susijusius su KR olimpinės komandos pripažinimu:
*1910: Įkuriamas „Kinijos nacionalinis olimpinis komitetas“ (中國奧林匹克委員會).
*1932: **Kinijos** pavadinimu KR pirmą kartą dalyvauja Olimpiadoje. http://www.la84foundation.org/6oic/OfficialReports/1932/1932s.pdf 
*1951: Senasis Kinijos nacionalinis olimpinis komitetas persikelia iš Nankino į Taipėjų.
*1951: Naujasis Kinijos nacionalinis olimpinis komitetas priimtas Kinijos Liaudies Respublikos.
*1954: TOK priėmė rezoliucija, kurioje oficialiai pripažįsta Kinijos Liaudies Respublikos (KLR) „Kinijosolimpinį komitetą“ (中国奥林匹克委员会). KLR pakviečiama dalyvauti 1956 m. Olimpiadoje. KLR išsiunčia delegaciją.
*1958: KLR pasitraukia iš olimpinio judėjimo ir iš federacijų, prižiūrinčių olimpinį sportą. TOK narys, KLR atstovas Profesorius Tung Hou Yi atsistatydina.
*1979: Pirmą kartą nuo komunistų valdžios pradžios 1949 m. TOK pripažįsta KLR Kinijos nacionalinį olimpinį komitetą, atstovaujantį Kinijai. Jis tampa „Kinijos olimpiniu komitetu“. KR Kinijos nacionalinis olimpinis komitetas tampa „Kinų Taipėjaus olimpiniu komitetu“.

## Taip pat skaitykite
* Kinija olimpinėse žaidynėse

## Šaltiniai
Garbės medalis

**Garbės medalis** () – JAV aukščiausias šalies apdovanojimas už narsą.

## Istorija
JAV Kongreso garbės medalis buvo įsteigtas Jungtinių Valstijų pilietinis karo metu kaip aukščiausias šalies apdovanojimas už narsą. Jis buvo teikiamas JAV Kongreso, gavus JAV prezidento rekomendaciją.

Šio medalio kavalieriai yra karininkai, puskarininkiai ir eiliniai kariai, kurie karinio konflikto metu kovodami su priešu pasižymėjo narsa ir drąsa, rizikavo savo gyvybe vedini pareigos jausmo.

Pirmas Garbės medalis buvo įteiktas JAV kariui 1862 m. liepos 12 d. Antrojo pasaulinio karo metais tokių medalių amerikiečių kariams buvo įteikta 464. Šie skaičiai leidžia manyti, kad būti apdovanotam JAV Kongreso garbės medaliu – ypatingas įvertinimas.

Per visą JAV istoriją šiuo medaliu buvo apdovanoti per 3 500 JAV karių. Šiuo metu tik per 80 jų dabar yra gyvi.

## Variantai
Yra trys medalio variantai skirti:
* Sausumos pajėgoms
* Karo laivynui
* Karo aviacijai

## Nuorodos
* Medal of Honor apdovanojimas JAV kariuomenės tinklapyje
Frederikas Edvardas Bakutis

**Frederikas Edvardas Bakutis** (; g. 1912 m. lapkričio 4 d. Montelas (Broktonas, Masačusetso valstija, JAV – m. 2009 m. spalio 4 d.) – lietuvių kilmės JAV kariuomenės kontradmirolas, karo lakūnas, pilotas asas.

Gimė 1912 m. lapkričio 4 d. išeivio iš Lietuvos Frank (tkr. vardas nežinomas, gimė apie 1883 m. Lietuvoje) ir Lenkijos Annie (gimė apie 1886 m. Lenkijoje) šeimoje. Turėjo du vyresnius brolius – Edvardą (gimė 1908 m.) ir Valterį (gimė 1910 m.)

F. E. Bakutis į JAV karinio jūrų laivyno akademiją įstojo 1931 m. birželio 16 d., baigė 1935 m. birželio 6 d. ir įgijo jaunesniojo leitenanto () laipsnį.

1939 m. sausio 10 d. Bakutis, baigęs mokslus Karinio jūrų laivyno aerodrome, tapo sertifikuotu Karinio jūrų laivyno aviatoriumi. Gavęs prestižinius „Auksinius sparnus“, F. E. Bakutis buvo paskirtas į Trečiosios žvalgybos eskadrilės lėktuvnešį „USS Saratoga“.

Nuo 1941 m. rugsėjo iki 1942 m. vasario JAV karinio jūrų laivyno akademiją baigė magistrantūrą.

Per Antrąjį pasaulinį karą numušė 11 Japonijos karo lėktuvų, pats irgi buvo pamuštas virš vandenyno, bet po savaitės jį išgelbėjo.

Vėliau vadovavo operacinėms jūrų pajėgoms abiejuose Žemės pusrutuliuose.

Išbandė pirmuosius JAV reaktyvinius lėktuvus ir vadovavo JAV astronautų bei jų modulių paieškos ir paėmimo iš vandenyno operacijoms.

## Kariniai laimėjimai ir apdovanojimai
Už didvyrišką tarnybą F. E. Bakutis buvo apdovanotas daugybe medalių, svarbiausi iš jų – Karinio jūrų laivyno kryžius (), Garbės legiono medalis (), Kryžius už pasižymėjimą teikiant oro paramą (), Nacionalinės aeronautikos ir kosmoso administracijos išskirtinės tarnybos medalis.

F. E. Bakutis patenka į JAV Antrojo pasaulinio karo Ramiajame vandenyne lakūnų asų gretas. JAV karo lakūnų kovinių laimėjimų apskaitos dokumentuose F. E. Bakutis minimas kaip *Fred*, jam priskiriami 6 asmeniškai numušti priešo lėktuvai ir dar 3 pažeisti (t. y. sunaikinti, bet ne jo vieno ugnimi).

Jo vardu pavadintas Bakučio krantas – kranto atkarpa Vakarų Antarktidoje.

## Šaltiniai
* Žurnalas KARYS, Nr. 2 (2018) 2014 m.
Žemutinės Savos regionas

**Žemutinės Savos regionas** (, iki 2014 m. sausio *Spodnjeposavska statistična regija*) – Slovėnijos , esantis šalies pietryčiuose. Antras mažiausių Slovėnijos regionų, turintis gerą susisiekimą. Beveik sutampa su Žemutinės Savos slėniu. Didžiausias regiono miestas – Krškas. Regione veikia vienintelė šalyje Krško atominė elektrinė.

## Regiono savivaldybės

* Bistrica ob Sotli
* Brežicės
* Kostanjevica na Krki
* Krškas
* Radečė
* Sevnica
Samuel S. Bloom

**Samuelis Blūmas** (1860 m. gruodžio 25 d. Ukmergėje, Rusijos imperija – 1941 m. spalio 10 d. Tel Avive, Izraelis) – Lietuvos žydų kilmės JAV sionistas, industrialistas, išradėjas. Tarp jo palikuonių yra dramaturgas Dani Messing ir Izraelio poetas bei kino kūrėjas Amichai Chasson.

## Biografija

Gimė 1860 m. gruodžio 25 d. Ukmergėje. 1882 m. emigravo į JAV, kur Filadelfijoje pradėjo gaminti dantų protezus. Buvo Amerikos žydų komiteto, Amerikos žydų kongreso narys, taip pat dalyvaudavo Pasaulinio sionistų kongreso susitikimuose. 1926 m. emigravo į Palestiną. 1928 m. Tel Avive įkūrė "Ohel Shem" kultūros namus, kuriuose judaizmo sklaida užsiimdavo poetas Hayim Nahman Bialik. Mirė 1941 m. spalio 10 d. Tel Avive

## Nuorodos

* Pioneer Philadelphia Zionist Who Made Fortune in Manufacture of Teeth is Palestine’s Largest Individ
* Founders' descendants fight to keep city from converting former Tel Aviv religious center

## Literatūra
* Samuel S. Bloom, Samuel S. Bloom - My Memories, Published by Palestine Publishing Company, Tel-Aviv, 1938
Giresunas

**Giresunas** () – miestas šiaurės Turkijoje, Juodosios jūros pakrantėje, 175 km į vakarus nuo Trabzono. Ilo centras. Žemės ūkio regiono prekybinis taškas (lazdynų riešutai). Vystomas turizmas. Priešais Giresuną jūroje yra nedidelė Giresuno sala. Mieste yra pilis, Hadži Huseino, Vartų mečetės, Sejidi Vakaso kapas, Topal Osmano mauzoliejus, senų osmaniškų namų. Drėgnuose apylinkių kalnuose yra krioklių.

## Istorija

Miestas VI a. pr. m. e. įkurtas graikų kolonistų iš Sinopės ir pavadintas ***Kerasu*** (). Antikoje miestas garsėjo kaip vyšnių eksporto centras, iš jo kilo lotyniškas šio vaismedžio pavadinimas *ceresus* (tuo pačiu , , , , ). Giresuno sala (tada, Aretijas) buvo svarbi derliaus ritualų šventvietė.

Viduramžiais miestas priklausė Bizantijai, vėliau – Trapezundo imperijai. 1244 m. kraštą užkariavo Seldžiukai, o nuo 1461 m. priklausė Osmanų imperijai. XX a. pr. Giresunas garsėjo kaip lazdynų auginimo bei mangano gavybos centras.

## Sportas
* Giresunspor (futbolo klubas),
* Giresun Atatürk stadionas, kuris talpina 12 191 žiūrovą.

## Galerija

File:Giresun_Adası.JPG|Giresuno sala
File:Giresunmunicipality.JPG|Savivaldybė
File:Giresun1.jpg|Miestas išsidėstęs tarp kalnų
Shreya Ghoshal

**Šreja Ghošal** (, ; g. 1984 m. kovo 12 d.) – Indijos dainininkė, įdainuojanti filmų garso takelius. Daugiausia atlieka dainas hindi kalba, nors taip pat yra įrašiusi telugų, kanadų, tamilų, bengalų, malajalių, asamų ir kt. Indijos kalbomis.

Gimė bengalų brahmanų šeimoje Baharampure,Vakarų Bengalijoje. Veliau persikėlė į Ravathbatą (Radžasthanas), kur jos tėvas dirbo atominėje elektrinėje. Vėliau Šreja Ghošal Bombėjuje mokėsi Anušaktinagaro mokykloje. Tačiau ją labiau traukė muzika, o ne tikslieji mokslai, todėl perstojo į kitą kolegiją, kur mokėsi menus ir anglų kalbą.

Šreja Ghošal nuo vaikystės mokėsi dainuoti. Pradžioje iš savo motinos, vėliau lankė Hindustani klasikinės muzikos pamokas. 1995 m. laimėjo konkursą „All India Light Vocal Music Competition“, taip pat realybės šou „Sa Re Ga Ma Pa“ etapą, o 1999 m. tapo šou nugalėtoja. 1998 m. ji išleido savo pirmąjį albumą *Bendhechhi Beena*, kurį įdainavo bengalų kalba. Vėliau įrašė dar kelis bengališkus albumus ir bhadžanų Krišnai rinkinį.

Po pasirodymo konkurse „Sa Re Ga Ma Pa“, į Šreją Ghošal dėmesį atkreipė žymus Indijos filmų režisierius Sandžajus Lyla Bhansali. Jis 2000 m. pakvietė Ghošal įdainuoti keletą kūrinių jo kuriamam filmui „Devdas“ (, ). Šreja įgarsino to filmo žvaigždę Aišvariją Rai. Po to Šreja Ghošal išgarsėjo visoje Indijoje ir tapo Bolivudo filmų dainininke. Ji atlieka tiek klasikinio Bolivudo stiliaus, tiek šiuolaikines dainas.

Šreja Ghošal garsi ne tik Indijoje. Nuo 2011 m. rengė koncertinius turus po JAV, Jungtinę Karalystę, Gajaną, Australiją, Naująją Zelandiją, Jungtinius Arabų Emyratus, Kanadą. Ji aktyviai reiškiasi visuomeninėje veikloje, dalyvauja ir veda įvairias televizijos laidas, projektus.

Ghošal 4 sykius laimėjo Nacionalinius filmų apdovanojimus geriausios dainininkės kategorijoje, 4 kartus – „Filmfare“ apdovanojimus, 7 IIFA apdovanojimus, daugybę regioninių filmų ir muzikos apdovanojimų.

## Nuorodos
* Oficiali svetainė 
* Šreja Ghošal IMDB puslapyje
*
Charles Frank

**Čarlzas Frankas** (1865 m. Ukmergėje, Rusijos imperijoje – 1959 m. Glazge, Škotijoje) – Lietuvos žydų kilmės mechanikas, kolekcionierius, verslininkas.

## Biografija
Gimė 1865 m. Ukmergėje, 1910 m. emigravo į Glazgą, kur įsidarbino mechaniku. Po kelerių metų vedė Miriam Lipetz ir atidarė fotografijos ir laboratorijų aparatų parduotuvę bei taisyklą. Parduotuvė ir taisykla išaugo į optinių ir mokslui skirtų prietaisų kompaniją Charles Frank Ltd, kuri buvo laikoma viena geriausių Glazgo fotoaparatų parduotuvių ir taisyklų. Č. Frankas buvo optinių prietaisų kolekcionierius, o jo kolekcija tapo viena iš didžiausių istorinių mokslinių prietaisų kolekcija visoje Jungtinėje Karalystėje. Susilaukė keturių vaikų Leo, Arthur, Morris ir skulptorės Hannah Frank. Sūnus Arthur perėmė istorinių prietaisų kolekciją, kurią pardavė įvairiems Škotijos muziejams bei privatiems asmenims.

## Nuorodos
* The Frank Family
* Telescope Makers of Note & So Called Telescope Makers of Notariety 
* Arthur Frank Collection of Scottish Scientific Instruments 

## Šaltiniai
Woolf Wess

**Vulfas Vesas** (1861 m. Ukmergėje, Rusijos imperija – 1946 m. gegužės 23 d. Londone, Jungtinė Karalystė) – Lietuvos žydų kilmės Jungtinės Karalystės anarchistas, profsąjungų organizatorius, redaktorius.

## Biografija

Gimė 1861 m. Ukmergėje kepėjo šeimoje. Dvylikos metų pradėjo dirbti batsiuviu, vėliau dirbo mašinistu gamykloje Daugpilyje. 1881 m. emigravo į Angliją norėdamas išvengti tarnybos Rusijos imperijos kariuomenėje. Atvykęs į Londoną įstojo į socialistų organizaciją, buvo vienas iš tarptautinio dirbančiųjų edukacijos klubo įkūrėjų. Aktyviai dalyvavo profsąjungų veikloje, buvo vienas iš svarbiausių Anglijos žydų profsąjungų veikėjų. Buvo 1889 m. rugpjūčio 27 d. - spalio 2 d. Rytų Londone vykusio siuvėjų streiko komiteto sekretorius. 1890 m. tapo tarptautinės siuvėjų, mašinistų, laikraščių spaudėjų profsąjungos sekretoriumi. 1891 m. tapo anarchistinio laikraščio Freedom Press vadovu. 1904 m. pradėjo dirbti buhalteriu tabako gamykloje. Ispanijos pilietinio karo metu kartu su Ema Goldman įvairiu visuomeniniu darbu prisidėjo prie respublikos rėmėjų. Mirė 1946 m. gegužės 23 d. Londone.

## Nuorodos

* William (Woolf) Wess Obituary: Death of Anarchist Veteran; Echo of Bryant and May Strike
* Wess, Woolf, 1861-1946
Almatos paraiška 2022 m. žiemos olimpinėms žaidynėms

**Almata 2022** yra Almatos ir Kazachstano Respublikos Nacionalinio olimpinio komiteto paraiška organizuoti 2022 m. žiemos olimpines žaidynes. Miestas-rengėjas bus išrinktas  2015 m. liepos 31 d., 127-ojoje TOK sesijoje Kvala Lumpūre, Malaizijoje.

## Istorija

2011 m. lapkričio 29 d. Almata buvo išrinkta organizuoti 2017 m. žiemos universiadą. Kartu su sostine Astana miestas organizavo 2011 m. Azijos žiemos žaidynes. Šie renginiai gali būti pasiruošimas būsimai žiemos Olimpiadai.

Nuo 2011 m. Kazachstanas svarstė galimybę kandidatuoti 2022 m. žaidynėms su buvusia šalies sostine Almata, didžiausiu šalies miestu.

2013 m. rugpjūčio 17 d. Almata patvirtino savo kandidatūrą 2022 m. Olimpiadai. Almata buvo pirmasis miestas patvirtinęs kandidatūrą.

Almaty will be bid 2026 Winter Olympics or 2030 Winter Olympics Almaty 2026 or Almaty 2030

### Ankstesnės kandidatūros
Almata pretendavo tapti 2014 m. žiemos olimpinių žaidynių rengėja, tačiau nepraėjo į kandidatų etapą. Konkursą 2007 m. liepos 4 d. nugalėjo Sočis (Rusija).

## Arenos
Arenų planą sudaro:

### Olimpinis parkas
*Almatas olimpinė ledo arena – dailusis čiuožimas, greitasis čiuožimas trumpuoju taku
*Akmenslydžio arena – akmenslydis
*Olimpinis kaimelis

### Miesto arenų zonae
*Almatos centrinis stadionas – atidarymo ir uždarymo ceremonijos
*Almatos ledo rūmai – ledo ritulys
*Baluan Šolak sporto rūmai – ledo ritulys
*„Sunkar“ tarptautinis šuolių su slidėmis kompleksas – šuoliai su slidėmis, šiaurės dvikovė
*„Sunkar“ slidinėjimo arena – bobslėjus, rogučių sportas, skeletonas

### Kalnų arenos

#### „Ak-Bulak“ sidinėjimo kurortas
*Slidinėjimo ir biatlono stadionas – slidinėjimas, biatlonas
*„Ak–Bulak“ slidinėjimo kurortas – akrobatinis slidinėjimas (nuolydis, pusvamzdis), snieglenčių sportas (nuolydis, pusvamzdis)

#### “Medeu/Šimbulak” zona
*Medeu – greitasis čiuožimas
*Šimbulak slidinėjimo kurortas – kalnų slidinėjimas

#### „Tabagan“ slidinėjimo kurortas
*„Tabagan“ slidinėjimo kurortas – akrobatinis slidinėjimas (akrobatika, mogulas)

#### „Kok-Žailau“ slidinėjimo kurortas
*„Kok-Zhaylau“ slidinėjimo kurortas – akrobatinis slidinėjimas (krosas), snieglenčių sportas (slalomas, krosas)
*Olimpinis kaimelis

## Šaltiniai
Lata Mangeshkar

**Lata Mangeškar** (; 1929 m. rugsėjo 28 d. – 2022 m. vasario 6 d.) – Indijos dainininkė, žymiausia Bolivudo filmų dainų įdainuotoja, tituluojama Indijos lakštingala. Dauguma jos dainų atliktos hindi bei marathų kalbomis, tačiau per savo daugiau nei 70 metų trunkančią karjerą ji buvo atlikusi dainų praktiškai visomis svarbesnėmis Indijos kalbomis. Tarp 1974 ir 1991 m. Lata Mangeškar buvo įtraukta į „Gineso“ rekordų knygą kaip daugiausia įrašų įdainavusi atlikėja; skaičiuojama, kad 1948–1974 m. ji įdainavo apie 25 tūkst. solinių, chorinių kūrinių bei duetų daugiau nei 20-čia kalbų (tiesa, patikimų duomenų nėra). 2011 m. L. Mangeškar šioje kategorijoje aplenkė jos sesuo Aša Bhoslė. 2001 m. Lata Mangeškar buvo apdovanota „Bharat Ratna“ („Indijos brangakmenio“) apdovanojimu – aukščiausiu Indijos civiliniu apdovanojimu.

## Biografija
Gimė marathų šeimoje Indure (dabartinis Madhja Pradešas, tuometinė Induro kunigaikštystė). Jos tėvas Dynanathas Mangeškaras buvo žymus marathų teatro aktorius, dainininkas, muzikas. Lata Mangeškar, kaip ir jos seserys Myna, Aša ir Uša bei brolis Hridajanathas, sekė tėvo pėdomis ir tapo žinomais muzikais. Vaikystėje Lata vaidino tėvo teatre, o tėvui mirus pradėjo muzikinę karjerą. 1942 m., būdama 13-os metų, pradėjo savo muzikinę karjerą įdainuodama marathų filmus (debiutavo filme *Pahili Mangalaa-gaur*).

Lata Mangeškar išgarsėjo XX a. šeštame dešimtmetyje, įdainavusi dainas filmams „Baiju Bawra“, „Aah“, „Chori Chori“, „Shree 420“, „Mughal-e-Azam“. 1959 m. ji laimėjo „Filmfare“ apdovanojimą geriausios dainininkės kategorijoje (už dainą filme „Madhumati“). Iki pat XX a. pab. Lata Mangeškar įdainavo daugybę dainų Bolivudo filmams, kaip antai: „Silsila“, „Maine Pyar Kiya“, "Lekin… ", „Nagina“, „100 Days“, „Dilwale Dulhania Le Jayenge“, „Dil To Pagal Hai“, „Lagaan“, „Mohabbatein“, "Mujhse Dosti Karoge!" ir kt. XXI a. pr. įsitraukė į labdaringą, visuomeninę veiklą.

Be Bolivudo dainų, Lata Mangeškar buvo įrašiusi gausybę devocionalių kūrinių (bhadžanų), taip pat buvo keleto marathų filmų prodiuserė bei kompozitorė.

Lata Mangeškar buvo laimėjusi 3 Nacionalinius filmų apdovanojimus, 4 „Filmfare“ apdovanojimus, daug Indijos ir atskirų valstijų apdovanojimų.

## Šaltiniai

## Nuorodos
* 
* IMDB profilis
Golfas 2014 m. jaunimo vasaros olimpinėse žaidynėse

**[[Golfas]] [[2014 m. jaunimo vasaros olimpinės žaidynės|2014 m. jaunimo vasaros olimpinėse žaidynėse]]** vyko rugpjūčio 16-26 dienomis *Zhongshan* tarptautiniame golfo klube, Nankine, Kinijoje. Golfo sporto šakoje buvo varžomasi pirmą kartą jaunimo olimpiadoje, nes golfas buvo išrinktas olimpine sporto šaka 2016 m. vasaros olimpinėms žaidynėms.

## Kvalifikacija
Kiekvienas nacionalinis olimpinis komitetas (NOK'as) daugiausia gali deleguoti vieną komandą, susidedančia iš vieno vaikino ir vienos merginos. Kinijai, kaip organizatorei, suteikta viena kvotos vieta. 5 komandas nuspręs Trišalė komisija. Likusios 26 komandos buvo nuspręstos sudėjus geriausių vaikinų ir merginų golfo žaidėjų reitingus Pasaulio mėgėjų golfo reitingų sąraše, išleistame 2014 m. birželio 8 d. 26 NOK'ai su aukščiausiomis vietomis bendruose reitinguose pereis kvalifikaciją.

Tam, kad galėtų dalyvauti jaunimo olimpiadoje, sportininkai turi būti gimę tarp 1996 m. sausio 1 d. ir 1998 m. gruodžio 31 d. Taip pat visi sportininkai privalo būti mėgėjai, o jų handikapo indeksas () negali viršyti 6,4.

## Grafikas

Šį grafiką paviešino Nankino jaunimo olimpinių žaidinių organizacinis komitetas

:*Visi laikai surašyti standartiniu Kinijos laiku ([[UTC+8|UTC+8]])*

## Medalių apžvalga

### Medalių lentelė

### Rungtys

## Šaltiniai
Džibutis olimpinėse žaidynėse

**[[Džibutis]]** dalyvavo visose paskesnėse vasaros olimpinėse žaidynėse nuo debiuto 1984 m. Los Andželo olimpiadoje. Šalis nėra dalyvavusi žiemos olimpinėse žaidynėse.

Didžiausia kada nors šaliai atstovavusi delegacija buvo 1992 m. Barselonos olimpiadoje, tuomet ją sudarė 8 sportininkai.

Džibučio nacionalinis olimpinis komitetas įkurtas 1983 m. ir Tarptautinio olimpinio komiteto (TOK) pripažintas 1984 m.

Šalis yra laimėjusi vieną medalį – bronzą, kurią 1988 m. Seulo olimpiadoje vyrų maratono rungtyje iškovojo ilgų nuotolių bėgikas Hussein Ahmed Salah.

## Medalių lentelės

### Medaliai vasaros žaidynėse

### Medaliai pagal sporto šaką

## Medalininkai

## Šaltiniai
Gunvor Guggisberg

**Gunvor Guggisberg** (žinoma kaip **Gunvor**, g. 1974 m. rugpjūčio 23 d. Berne) – šveicarų dainininkė ir šokėja.

Gunvor atstovavo Šveicarijai 1998 m. „Eurovizijos“ dainų konkurse, vykusiame Birmingeme, Anglijoje, su daina „Lass ihn“. Nors atlikėjos daina prieš konkursą buvo laikoma viena favoričių, tačiau jame nesurinkusi jokių taškų užėmė paskutinę vietą.

## Diskografija
* *Lass ihn* (1998)
* *Money Makes …* (1998)
* *Land of Fantasy* (1999)
* *From A to Z* (2000)
* *Born to Be (Loved by You)* (2002)
* *Don’t Judge* (2009)
* *Passion (Fearless)* (2011)
* *Question of Trust* (2013)
* *Moi, j’aime faire l’amour* (2013)
* *Secret Love* (2013)

## Nuorodos
* Oficiali svetainė 

|-
Japonija olimpinėse žaidynėse

**[[Japonija]] [[olimpinės žaidynės|olimpinėse žaidynėse]]** pirmą kartą dalyvavo 1912 m. ir nuo to laiko dalyvavo beveik visose paskesnėse olimpiadose. Šaliai nebuvo leista dalyvauti 1948 m. žaidynėse dėl veiksmų Antrojo pasaulinio karo metu, taip pat Japonija prisijungė prie JAV boikoto Maskvai ir nedalyvavo 1980 m. vasaros olimpinėse žaidynėse.

Japonija yra surengusi keturias olimpiadas:
* 1964 m. vasaros olimpinės žaidynės Tokijuje
* 1972 m. žiemos olimpinės žaidynės Sapore, Hokaido prefektūroje
* 1998 m. žiemos olimpinės žaidynės Nagane, Nagano prefektūroje
* 2020 m. vasaros olimpinės žaidynės Tokijuje (dėl COVID-19 pandemijos vykusios 2021 m.)

Pirmuosius savo medalius Japonija pelnė 1920 m., o pirmuosius aukso medalius – 1928 m. 2014 m. duomenimis, Japonijos sportininkai yra laimėję 398 medalius vasaros žaidynėse, daugiausia aukso pelnyta dziudo sporto šakoje. Šalis taip pat yra laimėjusi 37 medalius žiemos žaidynėse.

Japonijos olimpinis komitetas įkurtas 1911 m. ir TOK pripažintas 1912 m.

## Medalių lentelės

### Medaliai vasaros žaidynėse

### Medaliai žiemos žaidynėse

## Šaltiniai
Kyštymai

**Kyštymai** (, iš ) – vasaliniai gyventojai viduramžiais Pietų Sibire. Taip Jenisiejaus kirgizai vadino nuo jų priklausomas taigos tauteles duoklininkes. XVII a. šį terminą perėmė rusai ir taip Rusijos valdžia Pietų Sibire vadino savus duoklininkus. 

Terminas *kyštymas* (užrašytas kaip *kïšïštïm*) pirmą kartą paminėtas įraše, užrašytame senuoju tiurkų raštu, ant *Kemčik-Kaja Baži* uolos (*Кемчик-Кая Бажи*) dešiniajame Chemčiko upės krante. Įrašas priskiriamas VII a. 

G. Miuleris rašė, kad „kyštymais totoriškai vadina tautas, kurios privalo būti paklusnios kitoms tautoms ir joms mokėti duoklę“..

N. Kozminas žodį *кыштым* kildina iš * 'engti, spausti'. Šio požiūrio laikosi ir A. Okladnikovas bei L. Kyzlasovas. O L. Potapovas terminą *киштым* kildina iš  '[[sabalas]]'. T.y., *киштым'' pradžioje reiškė 'žmogus, turintis sabalo kailių', o vėliau – 'duoklininkas, mokantis duoklę kailiais' ir tiesiog 'priklausomas žmogus'..

## Nuorodos

* Козьмин Н. Н. Хакасы. Историко-этнографический и хозяйственный очерк Минусинского края. Иркутск, 1925.
* Кызласов Л. Р. К этимологии термина «Кыштым» русских документов XVII в. // Учен. зап. Хакас. науч.-исслед. ин-та языка, литературы и истории. 1960. Вып. VIII.
* Линденау Я. И. Описание народов Сибири (первая половина XVIII в.). Магадан, 1983.
* Малов С. Е. Енисейская письменность тюрков. М.; Л., 1952.
* Материалы по истории киргизов и Киргизии. М., 1973. Вып. 1.
* Миллер Г. Ф. История Сибири. М., 2000.
* Окладников А. П. Очерки из истории западных бурят-монголов. Л., 1937.
* Потапов Л. П. Краткие очерки истории и этнографии хакасов (XVII–XIX вв.). Абакан, 1952.
* Потапов Л. П. Происхождение и формирование хакасской народности. Абакан, 1957.
Malaysia Airlines

**Malaysia Airlines** (IATA – **MH**, ICAO – **MAS**) – pagrindinės Malaizijos oro linijos, įkurtos 1946 m. Pagrindinės šių oro linijų bazės yra Kuala Lumpūro ir Kota Kinabalu oro uostuose. Šios oro linijos priklauso „Oneworld“ aljansui.

Malaizijos oro linijoms priklauso dvi kitos oro linijos – „Firefly“ ir „MASwings“.

## 2014 m. katastrofos
2014 m. Malaizijos oro linijos per 131 dieną prarado du Boeing 777 lėktuvus. Kovo 8 d. Indijos vandenyne dingo 370 skrydžio lėktuvas, o liepos 17 d. virš Ukrainos teritorijos, 40 km nuo sienos su Rusija žemė-oras tipo raketomis buvo numuštas 17 skrydį aptarnavęs lėktuvas, kuriame buvo 298 žmonės.

## Nuorodos
* Oficiali kompanijos svetainė

## Šaltiniai
Borisas Veisbrodas

**Borisas Veisbrodas** (1874 m. spalio 22 d. Ukmergėje, Rusijos imperija – 1942 m. rugpjūčio 6 d. Omske, TSRS) – Lietuvos žydų kilmės chirurgas, asmeninis Lenino ir Klimento Timirjazevo gydytojas.

## Biografija

Gimė 1874 m. spalio 22 d. Ukmergėje. Baigė Charkovo universitete. Studijuodamas įsitraukė į revoliucinę veiklą. 1899 m. išsiųstas dirbti į Arkadako gyvenvietę. 1903 m. dėl policijos persekiojimo išvyko į užsienį. 1903-1906 m. dirbo Austrijos-Vengrijos imperijoje. 1906 m. grįžo į Rusiją ir įstojo į Rusijos socialdemokratų darbininkų partiją, dirbo Maskvos ligoninėje. 1918 m. buvo Raudonojo kryžiaus komisijos skirtos evakuoti rusų karo belaisvius iš Austrijos-Vengrijos imperijos. B. Veisbrodas palaikė glaudžius santykius su Leninu, po kurio pirmojo priepuolio tapo jo asmeniniu gydytoju. 1919-1920 m. paskirtas vadovauti komisijai skirtai kovoti su epidemija Turkmenistane. 1922 m. tapo Maskvos II ligoninės vyriausiuoju gydytoju. 1934 m. už nuopelnus medicinos vystyme Baltarusijoje ir Ukrainoje apdovanotas Lenino ordinu. Žiemos karo metu dirbo savanoriu fronte, už nuopelnus apdovanotas Raudonosios Žvaigždės ordinu. 1941 m. spalio mėnesį vokiečių kariuomenei priartėjus prie Maskvos pasitraukė į Omską, kur toliau dirbo gydytoju, mirė 1942 m. rugpjūčio 6 dieną. Buvo palaidotas Omsko kazokų kapinėse, bet 1961 m. panaikinus kapines perlaidotas į senąsias rytų miesto kapines.

## Literatūra

* Газета: Новопсковщина. «Він жив і працював у Новопскові». № 30 от 24 июля 2009 г, стр.8.
* Полное собрание сочинений В. И. Ленина т.50 стр.204

## Nuorodos

* Biografija I (rus.) 
* Biografija II (rus.)
* Biografija III (rus.)
Dūmešis

**Dūmešis** – upelis Klaipėdos rajone, dešinysis Akmenos (Danės) intakas, įtekantis 15,8 km atstumu nuo jos žiočių. Priklauso Lietuvos pajūrio upių baseinui, jo hidrologinis nr.– 20010650.

Upelio kertamoje teritorijoje yra reikšmingų archeologijos objektų. Vidurupyje, kairiajame krante yra kultūros paveldo objektas Stančių senovės gyvenvietė, žemupyje – Kalnuvėnų kapinynas. Dūmešis prasideda atviruose dirbamuose laukuose piečiau Stančių, teka šiaurės kryptimi link Kretingalės geležinkelio stoties, kur toliau pasuka vakarų ir pietų kryptimis. Iki pat žemupio vaga ištiesinta, du kartus ji kerta kelią  ir geležinkelio liniją Klaipėda–Kretinga. Žemupyje, ties Klaipėdos miesto šiaurine riba esančių Kalnuvėnų apylinkėse, Dūmešis prateka tvenkinį. Pastebimi sezoniniai vandens lygio svyravimai, kuomet per vasaros karščius upelio vaga ženkliai nusenka.

Artimiausios gyvenvietės: Stančiai, Peskojai, Kopūstai, Kalnuvėnai.

## Etimologija
Minimos vokiškos formos: *Dumetsch, Dumischke*. Upėvardis kildinamas nuo žodžio *dūmas* („dūmų spalvos, dūminis“), taip pat *dumė* („tamsios spalvos karvė“), *dūmaka* („rūkas, migla, ūkana“),  („didelis debesis, lietingas oras“). Daryba su reta priesaga *-eš-*, kuri galbūt kildintina iš *-es-*.

## Šaltiniai

## Nuorodos

* Dūmešis ''Gamtos kataloge''
Desideratyvas

**Desideratyvas** (; ***geidžiamoji nuosaka***) – veiksmažodžio nuosaka, išreiškianti norą, troškimą, kad veiksmažodžiu nusakomas įvykis nutiktų. Ši nuosaka sutinkama sanskrite, japonų, čiukčių-kamčiadalų, marių kalbose. Lietuvių kalboje desideratyvas gramatiškai neišreiškiamas, tik junginiais „norėti, kad…“, „o, kad…“, „kad nors…“ ir pan.

indoeuropiečių prokalbėje desideratyvas buvo ne nuosaka, o vadinamasis veiksmo pobūdis (*Aktionsart*), t. y. nurodė, kaip veiksmas suvokiamas laiko tėkmėje, ir kalbininkų paliekamas veiksmažodžio sistemos paribiams.
Desideratyvo reikšmė buvo artima optatyvui, kuris irgi nurodo troškimą, galimybę, kad veiksmas įvyktų. Skirtumas tarp jų tas, kad optatyvas nusako troškimą, kuris nuo kalbėtojo tiesiogiai nepriklauso (pvz., „o kad pradėtų lyti“), o geidžiamoji nuosaka – paties kalbėtojo pasiekiamą veiksmą (pvz., „noriu įkopti kalną“). Optatyvas taip pat turi labiau svajonės, galimybės aspektą, o geidžiamoji nuosaka – pasiryžimo, būtinybės, troškimo.

Sanskrite desideratyvas sudaromas reduplikavus šaknį, pridėjus priesagą -sa/iṣa- ir veiksmažodžio paradigmos galūnę, pvz., *gam* – *gacchati* („jis eina“), *ji-gam-iṣa-ti* („jis trokšta eiti“), *pā* – *pibāti* („geria“) *pi-pā-sa-ti* („jis trokšta gerti“), *vṛṣ* – *varṣati* („lyja“) – *vi-varṣ-iṣa-ti* („jis trokšta trykšti“).

## Šaltiniai
Centrinės Savos regionas

**Centrinės Savos regionas** () – Slovėnijos , esantis šalies centrinėje dalyje, į šiaurę nuo Savos upės. Pagal plotą yra mažiausias iš dvylikos Slovėnijos regionų. Antras mažiausių pagal gyventojų skaičių. Didžiausias miestas – Trbovlės.

Pagrindinės pramonės šakos: kasyba bei karjerų eksploatavimas. Regione trūksta darbo vietų, didelis nedarbas.

## Regiono savivaldybės
* Hrastnikas
* Litija
* Trbovlės
* Zagorė prie Savos
Džibučio–Ambuli tarptautinis oro uostas

**Džibučio–Ambuli tarptautinis oro uostas** (, , ) (IATA: **JIB**, ICAO: **HDAM**) – civilinio ir karinio naudojimo oro uostas, esantis Ambuli miestelio teritorijoje. Aptarnauja Džibučio miestą, Džibučio sostinę. Oro uotas nutolęs apytiksliai 6 km nuo miesto centro.

Oro uostas turi vieną terminalą. Be tarptautinių vežėjų, oro uostu naudojasi valstybei priklausančios vietinės oro linijos „Air Djibouti“, vykdančios maršrutus į visus didžiuosius miestus, ir taip pat Džibučio, Italijos, Japonijos, JAV, Kinijos ir Prancūzijos karinės oro pajėgos. 75 % viso oro uosto srauto sudaro kariniai pervežimai.

2010 m. oro uoste aptarnautas 176 861 keleivis.

## Istorija
Oro uostas atidarytas 1948 m. Pradžioje buvęs vidutinio dydžio kompleksas išaugo po nepriklausomybės laikotarpiu atliktų keleto sėkmingų renovacijos projektų.

XX a. 8-ojo dešimtmečio viduryje oro uostas buvo išplėstas tam, kad būtų galima priimti daugiau tarptautinių vežėjų.

## Išnašos
Aliatyvas

**Aliatyvas** (, iš *allāt-* 'atnešti'), **pašalio einamasis vietininkas**, arba **pašalys** – viena iš vietininko linksnio atmainų. Sutinkamas finougrų kalbose, baltų kalbose. Aliatyvas rodo veiksmo kryptį prie daikto ar asmens.

Lietuvių kalboje aliatyvo formos atsirado postpozicijai *-pi* priaugus prie kilmininko: *miško + pi* → *miškop(i)*, *miškun* + *pi* → *miškump(i)*. Nuo iliatyvo skiriasi tuo, kad veiksmas nukreiptas šalia objekto, bet ne į objekto vidų, plg. *ateik manęspi* ir *panirk savin*.

Aliatyvas laikomas baltų kalbų naujove, kadangi baltų prokalbėje jo nebūta. Aliatyvas buvo vartojamas XVI–XVII a. lietuvių kalbos raštuose. Jo liekanų daugiausia liko Lazūnų tarmėje, mažiau – kitose Gudijos lietuvių tarmėse. Dabar aliatyvas kalbininkų paskelbtas archaizmu, tačiau yra išlikę jo sustabarėjusių formų, dabar formaliai laikomų prieveiksmiais, pvz., *myriop, velniop, vakarop, rudeniop, namo(p)*.

Latvių kalboje aliatyvas taip pat buvęs, ten jo postpozicija *-up*. Išlikę formos *mājup* 'namop', *kalnup* 'kalnop', *lejup* 'apačion'.

Aliatyvo požymių likę lotynų, Mikėnų graikų kalbos formose, nurodančiose kryptis link vietovių.

Suomių kalboje aliatyvas sudaromas su galūne *-lle*, pvz., *pöytä* 'stalas', *pöydälle* 'stalopi, ant stalo'.

## Šaltiniai
Iliatyvas

**Iliatyvas** (), arba **direktyvas**, **vidaus einamasis vietininkas**, **kryptininkas** – viena iš vietininko linksnio atmainų. Sutinkamas finougrų kalbose, baltų kalbose. Iliatyvas rodo veiksmo kryptį į objekto vidų.

Lietuvių kalboje iliatyvas sudaromas prie senojo galininko pridėjus postpoziciją *n(a)* 'ant, link', pvz., *miškas* – *miškan* (**miškan* 'mišką' + *na*), *vidus – vidun* (**vidun* + *na*), *upė – upėn* (**upēn* + *na*; liet. *ė* iš ilgojo *ē*), *šaka – šakon* (**šakān* + *na*; liet. *o* iš ilgojo *ā*), daugiskaitoje ši postpozicija taip pat priaugusi prie senojo galininko (plg. įvardžiuotinius būdvardžius *baltuos-ius, baltąs -ias,* tarm*. baltos-ias;* liet. nosinės raidės žymi išnykusį priebalsį *n)*: pvz., *miškuosna, šakosna (*šakāns > *šakąs > *šakās* 'šakas' *+ na), upėsna (*upēns > *upęs > *upēs* 'upes' *+ na), obelysna (*ābelins > *ābelįs > ābelīs *'obelis' *+ na; ī –* ilgasis balsis *y)*. Daugiskaitos iliatyvai *turguosna* (*viduosna*) vietoj lauktinų *turgūsna* (*vidūsna*) yra pasidaryti pagal *miškuosna* pavyzdį. Iliatyvas nuo aliatyvo skiriasi tuo, kad veiksmas nukreiptas į objekto vidų, bet ne į jo išorinį paviršių, plg. *panirk savin* ir *ateik manęspi*.

Iliatyvas plačiau ar siauriau XVI a. dar buvo vartojamas visoje Lietuvoje, dabar tebėra gyvas linksnis Dzūkijoje ir Rytų Aukštaitijoje. Šis linksnis buvo įtrauktas į Danieliaus Kleino gramatiką, vadintas „grakštesne lytimi“ nei galininkas. Iki šiol neretai vartojamas, tačiau kalbininkų paskelbtas archaizmu. Jo išlikusios sustabarėjusios formos dabar formaliai laikomos prieveiksmiais, pvz., *patraukti baudžiamojon atsakomybėn*, *vardan*, *dešinėn*, *kairėn*, *apačion*, *viršun*, *eiti lauk(an)*, *iškilo viešumon*, *ranka rankon* ir kt.

Suomių kalboje iliatyvas sudaromas su priesaga *-hVn*, kur *V* reiškia balsį, o h dažniausiai išnyksta, pvz., *maa* – *maahan* 'žemėn', *talo* – *taloon* 'naman'. Vengrų kalboje iliatyvo priesaga *-ba/be* (kinta atsižvelgiant į balsių harmoniją), pvz., *szekrény* – *szekrénybe* 'lentynon'.

## Šaltiniai
Šuoliai į vandenį 2014 m. jaunimo vasaros olimpinėse žaidynėse

**[[Šuoliai į vandenį]] [[2014 m. jaunimo vasaros olimpinės žaidynės|2014 m. jaunimo vasaros olimpinėse žaidynėse]]** vyko rugpjūčio 23-27 dienomis Nankino olimpiniame sporto centre, Nankine, Kinijoje.

## Kvalifikacija
Kiekvienas nacionalinis olimpinis komitetas daugiausia gali gauti 4 kvotos vietas (po vieną kiekvienai rungčiai) ir išsiųsti du sportininkus (vieną vaikiną ir vieną merginą). Kaip rengėjai, Kinijai suteikia išskirtinė teisė išsiųsti 4 sportininkus, po du kiekvienai lyčiai. 8 sportininkus, po du kiekvienai rungčiai, išrinks Trišalė komisija. Likusios 36 vietos bus nuspręstos per vieną kvalifikacinį turą 2014 m.

Tam, kad galėtų dalyvauti jaunimo olimpiadoje, sportininkai turi būti gimę tarp 1996 m. sausio 1 d. ir 1998 m. gruodžio 31 d.

### 3 m tramplinas

### 10 m platforma

## Grafikas

Šį grafiką paviešino Nankino jaunimo olimpinių žaidinių organizacinis komitetas

:*Visi laikai surašyti standartiniu Kinijos laiku ([[UTC+8|UTC+8]])*

## Medalių apžvalga

### Medalių lentelė

### Rungtys

## Šaltiniai
Ultima (serija)

**Ultima** – atvirojo pasaulio maginės fantastikos kompiuterinių vaidmenų žaidimų serija, kurią kūrė amerikiečių įmonė „Origin Systems, Inc.“. „Ultima“ visatą sukūrė kompiuterinių žaidimų kūrėjas Richard Garriott. Keletas serijos žaidimų laikomi savo žanro pradininkais. Dabar prekės ženklas priklauso „Electronic Arts“.

## Žaidimai
Pagrindinė „Ultima“ žaidimų serija susideda iš devynių žaidimų (septintasis dar dalinamas į dvi dalis), sugrupuotų į tris trilogijas arba „amžius“: *The Age of Darkness* 'Tamsos amžius' (Ultima I–III), *The Age of Enlightenment* 'Apšvietos amžius' (Ultima IV–VI) ir *The Age of Armageddon* 'Armagedono amžius' (Ultima VII–IX). Paskutinė trilogija dar kartais vadinama *The Guardian Saga* 'Sergėtojo saga', pagal pagrindinį jos antagonistą. Pirmosios trilogijos veiksmas vyksta fantastiniame Sosarijos (*Sosaria*) pasaulyje, bet Tamsos amžiaus kataklizminių įvykių metu pasaulis buvo padalintas ir trys jo ketvirtadaliai išnyko. Tas, kas liko tapo žinoma kaip Britanija (*Britannia*), geranoriško Lordo Brito valdoma karalyste, kurioje ir vyksta paskesnių žaidimų veiksmas. Protagonistas visuose žaidimuose yra kanoniškas Žemės gyventojas, kuris Lordo Brito pašaukiamas ginti Sosariją, vėliau Britaniją, nuo gresiančių pavojų. Iš pradžių žaidėjo veikėjas buvo vadinamas tiesiog Svetimšaliu (*The Stranger*), bet „Ultima IV“ pabaigoje jis tampa visuotinai žinomas kaip Avataras.

### Pagrindinė serija

#### The Age of Darkness: ''Ultima I–III''
* *Ultima I: The First Age of Darkness* (1981)
* *Ultima II: The Revenge of the Enchantress* (1982)
* *Ultima III: Exodus* (1983)

#### The Age of Enlightenment: ''Ultima IV–VI''
* *Ultima IV: Quest of the Avatar* (1985)
* *Ultima V: Warriors of Destiny* (1988)
* *Ultima VI: The False Prophet* (1990)

#### The Age of Armageddon: ''Ultima VII–IX''
* *Ultima VII: The Black Gate* (1992)
* *Ultima VII Part Two: Serpent Isle* (1993)
* *Ultima VIII: Pagan* (1994)
* *Ultima IX: Ascension* (1999)

### Susiję žaidimai (''spin-off'')
* *Worlds of Ultima: The Savage Empire* (1990)
* *Ultima: Worlds of Adventure 2: Martian Dreams* (1991)
* *Ultima Underworld: The Stygian Abyss* (1992)
* *Ultima Underworld II: Labyrinth of Worlds* (1993)

### Konsoliniai žaidimai
* *Ultima: Exodus* (NES)
* *Ultima: Quest of the Avatar* (NES)
* *Ultima IV : Quest of the Avatar* (Sega Master System)
* *Ultima: Warriors of Destiny* (NES)
* *Ultima: Runes of Virtue* (Game Boy)
* *Ultima: Runes of Virtue 2* (Game Boy, Super NES)
* *Ultima VI: The False Prophet* (SNES)
* *Ultima VII: The Black Gate* (SNES)
* *Ultima: The Savage Empire* (SNES)
* *Ultima Underworld: The Stygian Abyss* (PlayStation)

### ''Ultima Online'' MMORPG
* *[[Ultima Online]]* (1997), a MMORPG *[[spin-off]]*, vienas pirmųjų ir ilgiausiai žaidžiamų visų laikų MMORPG žanro žaidimų.

### Kiti
* *Lord of Ultima* (2010)
* *Ultima Forever: Quest for the Avatar* (2013)
Internetinis žaidimas

**Internetinis žaidimas** – kompiuterinis žaidimas, žaidžiamas internete arba kokiame nors kitame kompiuterių tinkle.

Internetiniai žaidimai yra plačiai paplitę, skirti žaisti įvairiausiomis sistemomis, nuo asmeninių kompiuterių iki mobiliųjų įrenginių, ir įvairuoja nuo paprastų tekstinių žaidimų iki žaidimų su sudėtinga kompiuterine grafika ir virtualiu pasauliu, kuriame vienu metu žaidžia daugybė žaidėjų. Internetinių žaidimų žanrų įvairovė didžiulė: nuo pirmojo asmens šaudyklių iki strategijų, iki daugelio žaidėjų internetinių vaidmenų žaidimų.

Dalyje internetinių žaidimų taikomi įvairūs verslo modeliai, pvz., *[[freemium]]*, kai pradinis turinys vartotojui siūlomas nemokamai, o papildomi praplėtimai yra apmokestinami.

Internetiniai žaidimai smarkiai išplėtė kompiuterinių žaidimų kultūros apimtis. Egzistuoja su internetiniais žaidimais susijusios internetinės bendruomenės, tad internetiniai žaidimai nėra tik vienam žaidėjui skirti žaidimai, bet veikiau tam tikra terpė, kurioje galima užsiimti socialine veikla. Internetinius žaidimus žaidžia įvairaus amžiaus, tautybės ar profesinės padėties asmenys. Internetinių žaidimų turinys nagrinėjamas moksliniame diskurse, ypač kalbama apie žaidėjų tarpusavio bendravimą virtualiose bendruomenėse, lyginant su elgesiu kasdieniame gyvenime ir socialiniais reiškiniais.

## Taip pat skaitykite

* Kelių žaidėjų žaidimas
* MUD
* MMORPG
* Naršyklinis žaidimas

## Šaltiniai
Naršyklinis žaidimas

**Naršyklinis žaidimas** – kompiuterinis žaidimas, žaidžiamas internete naudojantis interneto naršykle kaip naudotojo sąsaja. Naršykliniai žaidimai veikia naudojant standartines interneto technologijas (HTML, CSS, JavaScript ir WebAssembly), rafinuotesnę grafiką suteikia WebGL. Anksčiau daugelis naršyklinių žaidimų buvo kuriami naudojant Adobe Flash ir, norint juos žaisti, reikalaudavo turėti įsidiegus įskiepį. Pagrindinėse naršyklėse, tokiose kaip Google Chrome, Safari ir Firefox, nutraukus šios technologijos palaikymą, tokių žaidimų žaisti nebebuvo galima. Kai kurie jų buvo išsaugoti tam skirtoje programėlėje.

Naršykliniai žaidimai iš esmės gali būti bet kokio žanro ir gali būti skirti žaisti vienam arba kelių žaidėjų tarpe. Naršykliniai žaidimai taip pat yra portatyvūs ir gali būti žaidžiami daugelyje skirtingų įrenginių, interneto naršyklių ir operacinių sistemų.

Tokie žaidimai paprastai yra nemokami (*[[free-to-play]]*) ir nereikalauja jokio papildomos programinės įrangos įdiegimo, išskyrus naršyklę ir jai skirtus įskiepius. Tačiau kai kuriais atvejais gali būti imamas mokestis už tam tikrus daiktus žaidime. Dėl lengvo šių žaidimų prieinamumo jie yra žaidžiami dažniau ir trumpesnį laiko tarpą nei tradiciniai kompiuteriniai žaidimai.

## Šaltiniai